[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.12.2006

KOM(2006) 803 endelig

2005/0043 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS AFGØRELSE om Det Europæiske Fællesskabs syvende rammeprogram for forskning, teknologisk udvikling og demonstration (2007-2013)

ÆNDRING AF KOMMISSIONENS FORSLAGi henhold til EF-traktatens artikel 250, stk. 2

2005/0043 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS AFGØRELSE om Det Europæiske Fællesskabs syvende rammeprogram for forskning, teknologisk udvikling og demonstration (2007-2013)

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets 40 ændringsforslag.

2. Sagsforløb

Dato for forelæggelse af forslaget for Europa-Parlamentet og Rådet (dokument KOM(2005) 119 endelig - 2005/0043 (COD)): | 13. april 2005 |

Udtalelse fra Regionsudvalget afgivet den: | 16. november 2005 |

Udtalelse fra Det Europæiske Økonomiske og Sociale Udvalg afgivet den: | 14. december 2005 |

Europa-Parlamentets udtalelse ved førstebehandlingen afgivet den: | 15. juni 2006 |

Dato for forelæggelse af det ændrede forslag for Europa-Parlamentet og Rådet: | 28. juni 2006 |

Fælles holdning vedtaget den: Europa-Parlamentets udtalelse ved andenbehandlingen afgivet den: | 25. september 2006 30. november 2006 |

3. formålet med forslaget

Forslaget til EF-rammeprogram, som dækker perioden 2007-2013, bygger på traktatens kapitel XVIII, artikel 163-171, som giver EU hjemmel til at føre forskningspolitik og instrumenter til at finansiere den, herunder det flerårige forskningsrammeprogram.

Grundprincippet i indsatsen for at hæve kvaliteten og øge den gennemsnitlige satsning på forskning i Europa er at stimulere, organisere og udnytte alle former for forskningssamarbejde, dvs. alt fra fælles projekter og netværkssamarbejde til samordning af nationale forskningsprogrammer og fælles gennemførelse af store teknologiinitiativer og fælles opbygning af infrastrukturer af europæisk dimension og interesse.

Det syvende rammeprogram omfatter fire særprogrammer, der svarer til fire hovedmålsætninger for europæisk forskningspolitik:

- Samarbejde . Der vil blive ydet støtte til hele spektret af forskningsaktiviteter, der gennemføres i et tværnationalt samarbejde, fra projekt- og netværkssamarbejde til samordning af forskningsprogrammer.

- Idéer . Der vil blive oprettet et europæisk forskningsråd, som skal støtte forskerinitieret "frontlinjeforskning", der udføres af forskergrupper i konkurrence på europæisk plan inden for alle videnskabelige og teknologiske områder, herunder teknisk videnskab, samfundsvidenskaber og humaniora.

- Mennesker . Støtten til uddannelse og karriereudvikling for forskere, de såkaldte Marie Curie-aktiviteter, vil blive øget med mere præcist fokus på centrale aspekter af færdigheds- og karriereudviklingen og med stærkere forbindelser til de nationale systemer.

- Kapacitet . Der vil blive ydet støtte til centrale aspekter af den europæiske forsknings- og innovationskapacitet: Forskningsinfrastruktur, forskning til gavn for små og mellemstore virksomheder, regionale forskningsbaserede kompetenceklynger, frigørelse af hele forskningspotentialet i EU's konvergensregioner, videnskabelige og samfundsmæssige spørgsmål, tværgående internationalt samarbejde.

- Det Fælles Forskningscenters direkte aktioner er også omfattet af programmet.

4. Kommissionens udtalelse om Europa-Parlamentets ændringsforslag

De ændringsforslag, som Europa-Parlamentet vedtog den 30. november 2006, vedrører først og fremmest Det Europæiske Forskningsråd, vedvarende energikilder og effektiv energiudnyttelse, fordelingen af budgetmidler og finansieringsfaciliteten for risikodeling. Der også blevet godkendt en række andre ændringer og en ny disponering af teksten, navnlig i relation til samarbejdsprogrammets forskellige temaer.

Disse ændringsforslag er resultatet af interinstitutionelle drøftelser, der viste, at der var komplet enighed mellem Kommissionen, Europa-Parlamentet og Rådet om alle punkterne i ændringsforslagene. Kommissionen kan derfor acceptere samtlige 40 ændringsforslag fremsat af Europa-Parlamentet.

Kommissionen henviser også til sine tre erklæringer, der udgør en del af det samlede slutkompromis, der gjorde det muligt at afslutte proceduren ved andenbehandlingen.

5. Konklusion

I henhold til EF-traktatens artikel 250, stk. 2, ændrer Kommissionen sit forslag i overensstemmelse med ovenstående.

Bilag

Vedr. artikel 6[1]

"Under det syvende rammeprogram agter Kommissionen at følge samme etiske retningslinjer for bevillingen af EU-støtte til forskning i embryonale menneskelige stamceller som under det sjette rammeprogram.

Europa-Kommissionen agter at fortsætte med disse retningslinjer, fordi den med baggrund i erfaring på et løfterigt videnskabeligt område har udviklet en ansvarlig fremgangsmåde, der har vist sig at fungere tilfredsstillende som led i et rammeprogram, der har deltagelse fra forskere fra mange lande med meget forskellige retsregler.

1. Afgørelsen om det syvende rammeprogram udelukker udtrykkeligt tre forskningsfelter fra fællesskabsfinansiering:

2. forskning i reproduktiv kloning af mennesker

3. forskning, der sigter mod at ændre menneskers arvemasse på en måde, der gør ændringerne arvelige

4. forskning, der sigter mod at skabe menneskelige embryoner alene til forskningsformål eller for at fremskaffe stamceller, herunder ved kerneoverførsel mellem kropsceller.

5. Der vil ikke blive ydet støtte til forskning, som er forbudt i alle medlemsstater. Der vil ikke blive ydet støtte til forskning, der foregår i en medlemsstat, hvor denne forskning er forbudt.

6. Afgørelsen om syvende rammeprogram og bestemmelserne om de etiske rammer for fællesskabsfinansiering af forskning i embryonale menneskelige stamceller indebærer på ingen måde nogen værdidom over de retsregler eller etiske rammebestemmelser, der gælder for denne forskning i medlemsstaterne.

7. Ved indkaldelse af forslag opfordrer Europa-Kommissionen ikke udtrykkeligt til brug af embryonale menneskelige stamceller. Eventuel brug af menneskelige stamceller, hvad enten de er embryonale eller voksne, afhænger af forskernes vurdering i forhold til de mål, de ønsker at nå. I praksis går langt den største del af Fællesskabets midler til stamcelleforskning til brug af voksne stamceller. Der er ingen grund til, at dette skulle ændre sig væsentligt under det syvende rammeprogram.

8. Alle projekter, der foreslår brug af embryonale menneskelige stamceller, skal bestå en evaluering, hvorunder nødvendigheden af at bruge sådanne stamceller for at nå de videnskabelige mål bedømmes af uafhængige videnskabelige eksperter.

9. Forslag, der består denne evaluering, underkastes derpå en streng etisk bedømmelse, der tilrettelægges af Europa-Kommissionen. Under denne etiske bedømmelse tages der hensyn til de principper, der ligger i EU's charter om grundlæggende rettigheder og relevante internationale konventioner såsom Europarådets konvention om menneskerettigheder og biomedicin, der blev undertegnet i Oviedo den 4. april 1997, og dens tillægsprotokoller samt den universelle erklæring om det humane genom og menneskerettighederne, som er vedtaget i Unesco-regi. Under den etiske bedømmelse kontrolleres det også, om forslagene overholder reglerne i de lande, hvor forskningen skal foregå.

10. I særlige tilfælde kan der foretages en etisk bedømmelse under hele projektets varighed.

11. Alle projekter, der foreslår brug af embryonale menneskelige stamceller, skal søge godkendelse hos de relevante nationale eller lokale etiske råd, før projektet sættes i værk. Alle nationale regler og procedurer skal overholdes, f.eks. vedrørende samtykke fra forældre og fravær af økonomiske tilskyndelser. Det vil blive kontrolleret, om projektet indeholder henvisninger til foranstaltninger vedrørende tilladelse og kontrol, der skal træffes af de kompetente myndigheder i den medlemsstat, hvor forskningen skal udføres.

12. Et forslag, der består den videnskabelige bedømmelse, de nationale eller lokale etiske bedømmelser og den europæiske etiske bedømmelse, vil i hvert enkelt tilfælde blive forelagt medlemsstaterne til godkendelse i et forskriftsudvalg. Projekter, der indebærer brug af embryonale menneskelige stamceller, får ikke støtte uden medlemsstaternes godkendelse.

13. Europa-Kommissionen vil fortsat virke for at gøre resultaterne af fællesskabsfinansieret stamcelleforskning bredt tilgængelige for alle forskere, hvad der i sidste ende vil gavne patienter i alle lande.

14. Europa-Kommissionen vil støtte foranstaltninger og initiativer, der bidrager til samordning og rationalisering af forskning i embryonale menneskelige stamceller på en etisk forsvarlig måde. Herunder vil Kommissionen navnlig støtte et europæisk register over embryonale menneskelige stamcellelinjer. Støtte til et sådant register, der vil gøre det muligt at overvåge eksisterende embryonale menneskelige stamceller i Europa, vil bidrage til at maksimere forskernes udnyttelse af dem og kan måske være med til at undgå unødvendig afledning af nye stamcellelinjer.

15. Europa-Kommissionen vil fortsætte sin nuværende praksis med ikke at forelægge forskriftsudvalget projektforslag, der indebærer forskningsaktiviteter, som destruerer menneskelige embryoner, f.eks. for at skaffe stamceller. Udelukkelse af muligheden for at finansiere dette trin i forskningen vil ikke hindre Fællesskabet i at finansiere efterfølgende trin, der involverer embryonale menneskelige stamceller."

Vedr. temaet Energi

"De ti temaer, der indgår i særprogrammet Samarbejde omfatter forskning, der er brug for til at underbygge formuleringen, gennemførelsen og evalueringen af de fællesskabspolitikker, som Kommissionen tillægger central betydning. Kommissionen værdsætter, at Europa-Parlamentet lægger stor vægt på energipolitik generelt og på bestræbelserne på at fremme en mere effektiv energiudnyttelse og i særdeleshed vedvarende energikilder. For at sætte Parlamentet i stand til at følge med i gennemførelsen af programmet agter Kommissionen at forfølge sin hidtidige politik, der giver ret til indsigt og adgang til information. Offentligheden vil via Internettet få adgang til oplysninger om projekter, der finansieres via rammeprogrammet. Der vil blive lagt særlig vægt på at sikre, at der mindst hvert andet år udsendes en omfattende redegørelse for projekter inden for rationel og effektiv energiudnyttelse og vedvarende energikilder."

Vedr. særprogrammet Idéer

"I forbindelse med den statusrapport, der er omhandlet i artikel 7, stk. 2, og som ligger forud for den foreløbige evaluering, agter Kommissionen i midten af 2008 at forelægge Europa-Parlamentet og Rådet en meddelelse om metodologien og mandatet i forbindelse med den bedømmelse, som uafhængige eksperter skal udarbejde om Det Europæiske Forskningscenters strukturer og mekanismer. Om nødvendigt vil Kommissionen fremsætte et forslag til tilpasning af rammeprogrammet."

[1] Optræder som bilag til KOM(2006) 548.